
Régió, mint brand. Lehetséges alapok Erdély térségmárkázása felé

Európában számos területi egység tudatos imázsformálása kezdte el kialakítani a róla élő képet. Ezen kép tudatos formálását térségmárkázással tudjuk elérni, amely egy tervezési és megvalósítási folyamat. Alapvető funkciója, hogy feltárja és kiaknázza a térség versenyképességi tényzőit, növelje és tudatosítsa annak vonzerejét.
Tudományos munkám a régió, mint földrajzi egység márkázására korlátozódik. Konkrétan javaslatokat teszek arra vonatkozólag, hogy milyen irányban kellene keresgélni ahhoz, hogy be tudjuk azonosítani egy lehetséges Erdély brand pilléreit.
Célkitűzéseim egyike egy már meglévő, spontán arculat beazonosítása. Vagyis arra keresem a választ, hogy beszélhetünk-e Erdély esetében spontán módon kialakult arculatról? Ha igen, akkor ez milyen elemekre épül?
A vizsgálódásom során tanulmányozott források alapján Erdély kapcsán egyértelműen egy kezdetleges és összehangolatlan arculatról beszélhetünk. Olyan elemeket véltem felfedezni, amelyek Erdélyt elsősorban turisztikai látványosságként ragadják meg.



